text: ২০১৬-০৬-২৯ ২০:০১:১৩
  পদ্মা সেতুর নির্মাণ কাজ সন্তোষজনকভাবে এগিয়ে চলছে বলে জানিয়েছেন প্রধানমন্ত্রী শেখ হাসিনা।
  তিনি বলেন, সরকারের সাহসী নেতৃত্ব ও দৃঢ় সিদ্ধান্তের ফলে নিজস্ব অর্থায়নে পদ্মা সেতুর নির্মাণ কাজ শুরু করা সম্ভব হয়েছে। ২০১৮ সাল নাগাদ এ সেতু যানবাহন চলাচলের জন্য খুলে দেওয়া সম্ভব হবে।
  সংরক্ষিত মহিলা আসনের সংসদ সদস্য আখতার জাহানের প্রশ্নের জবাবে তিনি বলেন, 'দেশের বিভিন্ন স্থানে নাশকতা বা সন্ত্রাসী হামলা সংক্রান্ত মামলার রহস্য উদঘাটনে আইনশৃঙ্খলা বাহিনী সফলতার পরিচয় দিয়েছে। ফলে জনগণের মাঝে আস্থার পরিবেশ সৃষ্টি হয়েছে।'
  সামশুল হকের প্রশ্নের জবাবে সংসদ নেতা বলেন, 'বিশ্ব মন্দা ও বাংলাদেশের প্রধানতম শ্রমবাজারে রাজনৈতিক অস্থিরতা সত্ত্বে গত ৭ বছরে দেশে-বিদেশে প্রায় ১০ কোটি ৬৫ লাখ নতুন কর্মসংস্থান হয়েছে।'